b"\n_START_ARTICLE_\nCompi\xc3\xa8gne\n_START_SECTION_\nGeografija\n_START_PARAGRAPH_\nKraj le\xc5\xbei v severni Franciji ob soto\xc4\x8dju rek Aisne in Oise, 60\xc2\xa0km vzhodno od Beauvaisa in 65\xc2\xa0km severno od Pariza.\n_START_SECTION_\nZgodovina\n_START_PARAGRAPH_\nFebruarja 888 je bil v Compi\xc3\xa8gnu kronan za frankovskega kralja Odo, grof Pari\xc5\xa1ki._NEWLINE_Med stoletno vojno 23. maja 1430 je bila v poskusu osvoboditve kraja s strani Burgundov zajeta Ivana Orleanska in prodana Angle\xc5\xbeem._NEWLINE_V letu 1630 je bila Maria de' Medici po neuspeli razre\xc5\xa1itvi kardinala Richelieuja izgnana v Compi\xc3\xa8gne, od koder je leto kasneje pobegnila v Bruselj._NEWLINE_11. novembra 1918 je bilo v kraju Rethondes v bli\xc5\xbeini Compi\xc3\xa8gna dose\xc5\xbeeno premirje z Nem\xc4\x8dijo in s tem konec bojev prve svetovne vojne._NEWLINE_V za\xc4\x8detku druge svetovne vojne 22. junija 1940 je bilo na istem mestu podpisano \xc5\xa1e eno premirje, tokrat v zamenjanih vlogah, s katerim je Francija kapitulirala pred Nem\xc4\x8dijo."